I 1985 deltok duoen i den norske Melodi Grand Prix-finalen med Rolf Løvlands melodi «La det swinge» som ble valgt til å representere Norge i den internasjonale finalen. Bidraget ble regnet som forhåndsfavoritt, og etter endt avstemning hadde «La det swinge» en ledelse på 18 poeng. Bobbysocks ble da de første til å vinne Eurovision Song Contest for Norge. På kjøreturen tilbake til Oslo sto gratulanter i kø langs hele ruten fra Svinesund.